પોરબંદરમાં કેટલાક પોલીસકર્મચારીઓ રીઢા થઇને જાણે પોતેજ કમિશ્નર હોય તેટલો દમામ રાખીને ફરતા હોય છે. આ ઘટનામાં એક પોલીસ કર્મચારી જ પીધેલી હાલતમાં સ્કોર્પિયોની લૂંટ કરીને નાસી છૂટયો હતો અને ત્યારબાદ આ કોન્સ્ટેબલની ફરજ પરના પીએસઆઇ સહિતનાઓએ ધરપકડ નહીં કરતા અંતે એસપીએ કડક પગલું ભરીને પીધેલા હેડ કોન્સ્ટેબલ સહિત કમલા બાગ પોલીસ સ્ટેશનના ડી સ્ટાફના પીએસઆઇ અને તેની સાથેના અન્ય પાંચ કર્મચારીઓને સસ્પેન્ડ કરી નાખતા પોલીસ બેડામાં ચકચાર મચી હતી.